চিলড্রেন'স কোড

বয়স-উপযুক্ত নকশা নিয়মাবলী, যা শিশুদের নিয়মাবলী নামেও পরিচিত, হল একটি ব্রিটিশ ইন্টারনেট সুরক্ষা এবং গোপনীয়তা অনুশীলন নীতি যা তথ্য কমিশনার অফিস (ICO) দ্বারা তৈরি করা হয়েছিল। ডেটা সুরক্ষা আইন ২০১৮ (DPA) নির্দেশানুসারে খসড়া নিয়মাবলী এপ্রিল ২০১৯ সালে প্রকাশিত হয়েছিল। চূড়ান্ত প্রাবধানগুলি ২৭ জানুয়ারী ২০২০ তারিখে প্রকাশিত হয়েছিল এবং ২ সেপ্টেম্বর ২০২০ তারিখে কার্যকর হয়েছিল, লাগু শুরু হওয়ার আগে এক বছরের অতিরিক্ত সময়কাল সহ।  শিশুদের কোডটি GDPR এবং DPA-এর সাথে সামঞ্জস্য রেখে তৈরী করা হয়েছে, যার অর্থ হল এই নিয়মাবলী প্রয়োগ করা বাধ্যতামূলক।

এটি ইন্টারনেট-সংযুক্ত যেকোনো পণ্য বা পরিষেবার ক্ষেত্রে প্রযোজ্য, যা ১৮ বছরের কম বয়সী কোনো নাবালক দ্বারা ব্যবহৃত হওয়ার সম্ভাবনা রয়েছে। এটি অনলাইন পরিষেবাগুলিকে শিশুদের স্বাস্থ্য, নিরাপত্তা ও গোপনীয়তার 'সর্বোচ্চ স্বার্থে' ডিজাইন করার জন্য বাধ্য করে। এর জন্য শিশুদেরকে সবচেয়ে শক্তিশালী গোপনীয়তা সেটিংস প্রদান করতে হবে, কোনো যৌক্তিক কারণ না থাকলে শিশুদের কাছ থেকে শুধুমাত্র পরিষেবা প্রদানের জন্য কঠোরভাবে প্রয়োজনীয় ডেটা সংগ্রহ করতে হবে, এবং কোনো যৌক্তিক কারণ না থাকলে শিশুদের ব্যক্তিগত ডেটা তৃতীয় পক্ষের কাছে প্রকাশ করা যাবে না। এটি আরও দাবি করে যে, গোপনীয়তা নীতি এবং নিয়ন্ত্রণগুলি এমনভাবে উপস্থাপন করতে হবে যা শিশুদের জন্য স্পষ্ট এবং সহজবোধ্য হয়, যার মধ্যে ডার্ক প্যাটার্ন নিষিদ্ধ করা অন্তর্ভুক্ত।

ইতিহাস

ব্যারোনেস বিবান কিড্রন ডিপিএ-তে সেই সংশোধনটি স্পনসর করেছিলেন যা এই নিয়মটি তৈরির নির্দেশ দিয়েছিল। ২০২১ সালে কোডটি বাস্তবায়নের পর তিনি বলেন যে, "[এই নিয়মটি] দেখায় যে প্রযুক্তি সংস্থাগুলো কোনো ব্যতিক্রম নয়। গত দশকে যে ব্যতিক্রমী ধারণাটি প্রচলিত ছিল, যে তারা আলাদা, তা নিমিষেই উধাও হয়ে যায় যখন আপনি বলেন, 'আসলে, এটি একটি ব্যবসা।' ব্যবসাকে অবশ্যই নিরাপদ, ন্যায়সঙ্গত হতে হবে এবং এমন নিয়ম মেনে চলতে হবে যা অন্তত ঝুঁকিপূর্ণ ব্যবহারকারীদের সুরক্ষা দিয়ে থাকে।"

বিষয়বস্তু

চিলড্রেনস কোড হলো ডেটা সুরক্ষা আইন ২০১৮-এর অধীনে বলবৎযোগ্য একটি আচরণবিধি, যা জিডিপিআর এবং শিশু অধিকার সনদের সাথে সামঞ্জস্যপূর্ণ। এটি ১৮ বছরের কম বয়সী কোনো নাবালক দ্বারা ব্যবহৃত হতে পারে এমন যেকোনো তথ্য সমাজ পরিষেবার (যার মধ্যে ওয়েবসাইট, সফটওয়্যার ও অ্যাপ এবং সংযুক্ত খেলনা অন্তর্ভুক্ত) জন্য নকশার মান নির্দিষ্ট করে এবং যা যুক্তরাজ্যের ব্যবহারকারীদের পরিষেবা প্রদান করে।

এই নীতি অনুযায়ী পরিষেবাগুলো শিশুদের "সর্বোচ্চ স্বার্থের" কথা মাথায় রেখে তৈরী করতে হবে, যার মধ্যে তাদের শারীরিক ও মানসিক স্বাস্থ্য অন্তর্ভুক্ত। তাদের বাণিজ্যিক বা যৌন শোষণ থেকে রক্ষা এবং শিশুদের সর্বোচ্চ স্বার্থ রক্ষা ও সমর্থনে পিতামাতা ও যত্নশীলদের ভূমিকা স্বীকার করতে হবে। 

কোডটিতে নির্দিষ্ট করা আছে যে, যখন কোনো শিশু অনলাইন পরিষেবা ব্যবহার করবে, তখন স্বাভাবিকভাবে সর্বোচ্চ গোপনীয়তা সেটিংস ব্যবহার করতে হবে, যদি না শিশুর "সর্বোচ্চ স্বার্থ" বিবেচনা করে তা না করার কোনো জোরালো কারণ থাকে। এর মধ্যে অন্যান্য ব্যবহারকারীদের ডেটাতে প্রবেশাধিকার না দেওয়া, অবস্থান ট্র্যাকিং বা আচরণগত প্রোফাইলিং (যেমন অ্যালগরিদমিক কিউরেশন এবং স্বার্থযুক্ত বিজ্ঞাপন, বা "এমনভাবে ডেটা ব্যবহার করা যা শিশুদের যুক্ত থাকতে উৎসাহিত করে") অন্তর্ভুক্ত। শিশুদের কাছ থেকে সংগৃহীত ডেটার পরিমাণ ন্যূনতম করতে হবে, শুধুমাত্র সেই ডেটা সংগ্রহ করতে হবে যা পরিষেবা প্রদানের জন্য কঠোরভাবে প্রয়োজনীয় এবং যে পরিষেবা উপাদানগুলোতে শিশুটি "সক্রিয়ভাবে ও জেনেবুঝে জড়িত"। কোনো জোরালো কারণ ছাড়া কোনো পরিষেবা শিশুর ব্যক্তিগত ডেটা তৃতীয় পক্ষের কাছে প্রকাশ করতে পারবে না। 

পরিষেবাগুলোকে তাদের গোপনীয়তা নীতি, গোপনীয়তার বিকল্প এবং ডেটা রপ্তানি ও মুছে ফেলার সরঞ্জামগুলো স্পষ্ট ও বয়স-উপযোগী উপায়ে উপস্থাপন করতে হবে। শিশুদের গোপনীয়তা হ্রাস করে এমন বিকল্পগুলোর দিকে ঠেলে দেওয়ার জন্য তারা ডার্ক প্যাটার্ন ব্যবহার করতে পারবে না। গোপনীয়তা সেটিংস এবং সরঞ্জামগুলো নির্দিষ্ট বয়স গোষ্ঠীর প্রয়োজন অনুযায়ী তৈরি করতে হবে। জিডিপিআর অনুসারে, ডেটা প্রক্রিয়াকরণে সম্মতি দেওয়ার জন্য একজন ব্যবহারকারীর বয়স কমপক্ষে ১৩ বছর হতে হবে; সম্মতি অবশ্যই শিশুর পিতামাতা বা অভিভাবককে দিতে হবে।"How the Proposed EU Data Protection Regulation Is Creating a Ripple Effect Worldwide". Judy Schmitt, Florian Stahl. 11 October 2012. Retrieved 3 January 2013.

প্রভাব

সামাজিক মাধ্যম পরিষেবাগুলো কোডটি মেনে চলার জন্য পরিবর্তন করেছে; ইনস্টাগ্রামে, ১৮ বছরের কম বয়সীদের দ্বারা তৈরি সমস্ত অ্যাকাউন্ট স্বাভাবিকভাবে ব্যক্তিগত হিসাবে চিহ্নিত করা শুরু হয়েছে এবং প্রাপ্তবয়স্করা যদি ফলোয়ার না হন তবে তাদের সরাসরি বার্তা পাঠাতে পারবেন না। টিকটক জানিয়েছে যে তারা সন্ধ্যা ও রাতের বেলায় শিশুদের কাছে পুশ নোটিফিকেশন পাঠাবে না, অন্যদিকে ইউটিউব জানিয়েছে যে তারা "শিশুদের জন্য তৈরি" সমস্ত ভিডিওকে (২০২০ সালে মার্কিন যুক্তরাষ্ট্রের শিশু অনলাইন গোপনীয়তা সুরক্ষা আইনের অধীনে একটি রায় এবং জরিমানার পর এই লেবেল তৈরী করা হয়েছিল) এই ধারণার ভিত্তিতে বিবেচনা করবে যে সেগুলি একটি শিশু দেখছে, ফলে তারা  অটোপ্লে, পার্সোনালাইজেশন, বিজ্ঞাপন এবং সামাজিক বৈশিষ্ট্যগুলি নিষ্ক্রিয় করে রাখবে।

২০২৩ সালের মার্চ মাসে ইউটিউবের বিরুদ্ধে একটি অভিযোগ দায়ের করা হয়েছিল, যেখানে কোড লঙ্ঘনের অভিযোগ আনা হয়, কারণ পরিষেবাটি একাধিক ব্যবহারকারী দ্বারা ব্যবহৃত ডিভাইসের মাধ্যমে শিশুদের ট্র্যাক করতে পারে।

ক্যালিফোর্নিয়া

এই কোডটি মার্কিন যুক্তরাষ্ট্রের ক্যালিফোর্নিয়া রাজ্য দ্বারা এটি AB 2273, ক্যালিফোর্নিয়া বয়সোচিত ডিজাইন কোড আইন হিসাবে গৃহীত হয়েছিল এবং ২০২২ সালের আগস্টে পাস হয়েছিল। কিডরনের দাতব্য সংস্থা ফাইভরাইটস ফাউন্ডেশনকে বিলটির সমর্থক এবং "সহ-উৎস" হিসাবে কৃতিত্ব দেওয়া হয়েছিল। ২০২৩ সালের সেপ্টেম্বরে, ফেডারেল বিচারক বেথ ল্যাবসন ফ্রিম্যান বিলটিকে প্রথম সংশোধনীর লঙ্ঘন হিসাবে অসাংবিধানিক ঘোষণা করেন।

 আরও দেখুন 
অনলাইন নিরাপত্তা আইন ২০২৩
শিশুদের কাছে বিজ্ঞাপন

তথ্যসূত্র

বিষয়শ্রেণী:শিশুতোষ সমাজকল্যাণ
বিষয়শ্রেণী:যুক্তরাজ্যে শিশু নির্যাতন